Det danske landskab er indenfor rammerne af Natura 2000 inddelt i naturtyper, der i en officiel klassifikation er tildelt dels en benævnelse, dels et kodenummer. I det følgende gengives en oversigt over de anerkendte naturtyper i Danmark. Numrene følger den fælleseuropæiske Natura 2000-registrering, mens benævnelserne er delvist omarbejdede.  De *-mærkede er prioriterede naturtyper (dvs. naturtyper, der vurderes som særligt truede i Europa). Hver naturtype afgrænses ved hjælp af en kort liste over såkaldt karakteristiske arter. Det er almindelige, vidtudbredte arter, der er lette at erkende, fx karplanter.  For en nærmere beskrivelse henvises til de enkelte naturtyper.